मुरैना । मुरैना में हुए भीषण सड़क हादसे में 15 लोगों की मौत हो गई और 6 लोग घायल हो गए। घायलों में कुछ की हालत गंभीर बनी हुई है। हादसा उस वक्त हुआ जब जीप रेत से भरे ट्रैक्टर से टकरा गई। दुर्घटना गंजरामपुर मोड़ पर हुई। मृतक और घायल सभी रिश्तेदार हैं और एक शवयात्रा में शामिल होने के लिए जा रहे थे। सभी लोग ग्वालियर के बड़ेरा गांव के रहने वाले थे और मुरैना के गुरगान गांव में जा रहे थे, जहां करंट लगने से एक लड़की की मौत हो गई थी।